Βλαντίμιρ Αλεξέεφ (ναύαρχος)

μικρογραφία| Ο τάφος του Βλαντίμιρ Αλεξέεφ
Ο **Βλαντίμιρ Νικολάεβιτς Αλεξέεφ** () (8 Σεπτεμβρίου [Ι.Η. 26 Αυγούστου] 1912, Κιμίλτεφ, Ρωσική Αυτοκρατορία – 24 Ιουλίου 1999, Μόσχα, Ρωσία) ήταν Σοβιετικός ναύαρχος.

## Βιογραφία
### Πρώιμη ζωή
Ο Βλαντίμιρ Αλεξέεφ ήταν γιος του Νικολάι Αλεξέεφ, ιατρού και ηγέτη των Μπολσεβίκων, ο οποίος έλαβε τον τίτλο του Ήρωα της Σοσιαλιστικής Εργασίας το 1963 για τη συμβολή του στο δημόσιο σύστημα υγείας στη Σιβηρία.

Έγινε ναύτης στο εμπορικό ναυτικό στα 15 του. Το 1933, εντάχθηκε στο Σοβιετικό Πολεμικό Ναυτικό και αποφοίτησε από τη Ναυτική Ακαδημία το 1935 για να γίνει πλοηγός υποβρυχίων. Στη συνέχεια υπηρέτησε ως επικεφαλής αξιωματικός πλοήγησης του 3ου στολίσκου στον Στόλο του Ειρηνικού. Τον Αύγουστο του 1938 απολύθηκε και συνελήφθη στη Μεγάλη Εκκαθάριση, αλλά αποκαταστάθηκε το 1939. Κατά τη διάρκεια του 1940 διορίστηκε αρχηγός του επιτελείου του θωρακισμένου στολίσκου στον Στόλο του Ειρηνικού και εντάχθηκε στο Κομμουνιστικό Κόμμα το 1941.

### Β΄ Παγκόσμιος Πόλεμος
Τον Απρίλιο του 1944 διορίστηκε ως αξιωματικός επιχειρήσεων του Βόρειου Στόλου, αλλά επέμεινε να ενταχθεί σε μια μαχητική μονάδα. Ο Αλεξέεφ έλαβε τη διοίκηση της 3ης Μοίρας Τορπιλοφόρων. Κατά την Επιχείρηση Πέτσαμο-Κίρκενες, στις 21 Οκτωβρίου, η μονάδα του βύθισε 17 εχθρικά πλοία εφοδιασμού χωρίς να έχει απώλειες. Για αυτό το επίτευγμα, στον Αλεξέεφ απονεμήθηκε ο τίτλος του Ήρωα της Σοβιετικής Ένωσης και το Τάγμα του Λένιν στις 5 Νοεμβρίου 1944. Συμμετείχε στην Παρέλαση της Νίκης.

### Μεταπολεμική καριέρα
Μετά τον πόλεμο, ο Αλεξέεφ συνέχισε να υπηρετεί στο ναυτικό και προήχθη σε υποναύαρχο στις 27 Ιανουαρίου 1951. Αποφοίτησε από την Ακαδημία Βοροσίλοφ το 1953 και έγινε αντιναύαρχος στις 26 Απριλίου 1962. Ο Αλεξέεφ υπηρέτησε ως εκπρόσωπος του επιτελείου των δυνάμεων του Συμφώνου της Βαρσοβίας στο Ρουμανικό Πολεμικό Ναυτικό και από το 1965 ως Αναπληρωτής Αρχηγός του Ναυτικού Επιτελείου για την Οργάνωση. Από το 1967 έως το 1975 διετέλεσε Πρώτος Αναπληρωτής, προήχθη στο βαθμό του ναυάρχου στις 11 Ιουνίου 1970. Το 1980 έλαβε το Κρατικό Βραβείο της ΕΣΣΔ για τη δουλειά του στο βιβλίο «Άτλας των Ωκεανών». Συνταξιοδοτήθηκε το 1986, αφού πέρασε μια δεκαετία ως ανώτερος σύμβουλος στην Ακαδημία Γενικού Επιτελείου.

## Βραβεία και τιμές
* Ήρωας της Σοβιετικής Ένωσης (1944)
* Τάγμα του Λένιν (1944)
* Τάγμα της Οκτωβριανής Επανάστασης (1974)
* Τάγμα του Κόκκινου Λαβάρου, πέντε φορές (3 το 1944, 1953)
* Τάγμα του Πατριωτικού Πολέμου, 1η τάξη, δύο φορές (συμπ. 1945, 1985)
* Τάγμα του Ερυθρού Αστέρα (1948)
* Κρατικό Βραβείο Ε.Σ.Σ.Δ. (1980)
* Μεγάλη κορδέλα του Τάγματος της Δημοκρατίας (Αίγυπτος)
* Τάγμα της Εθνικής Σημαίας 1ης τάξης (Βόρεια Κορέα) 
* Σταυρός του Διοικητή του Τάγματος της Αναγέννησης της Πολωνίας

## Παραπομπές


Κατηγορία:Σοβιετικοί ναύαρχοι
Κατηγορία:Μέλη του Κομμουνιστικού Κόμματος Σοβιετικής Ένωσης
Κατηγορία:Σοβιετικό στρατιωτικό προσωπικό του Β' Παγκοσμίου Πολέμου
Κατηγορία:Ήρωες της Σοβιετικής Ένωσης
Κατηγορία:Αποδέκτες του Τάγματος της Αναγέννησης της Πολωνίας (1944-1989)
Κατηγορία:Αποδέκτες του Τάγματος του Λένιν
Κατηγορία:Διοικητές του Τάγματος της Αναγέννησης της Πολωνίας
Κατηγορία:Αποδέκτες του Τάγματος του Κόκκινου Λαβάρου